Investigat każ ta' bullying li qajjem furur fuq il-midja Ejja nifhmu illi l-bullying jista' jħalli ħafna effetti ħżiena fuq it-tfal tagħna. Naqsam qalbi meta jkellmuni ġenituri… Posted by Michael Falzon on Friday, 16 October 2020 Il-Ministru għall-Familja, id-Drittijiet tat-Tfal u s-Solidarjetà Soċjali Michael Falzon fl-aħħar ħin rreaġixxa għal numru ta' kummenti ta' rabja rigward filmat ta' bullying li nxtered fl-aħħar sigħat fuq il-midja soċjali. Huwa spjega li jeħtieġ li nifhmu illi l-bullying jista' jħalli ħafna effetti ħżiena fuq it-tfal tagħna. Qal li hija ta' qsim il-qalb meta jkellmuh ġenituri li t-tfal tagħhom huma vittmi ta' bullying. Falzon qal li jemmen illi hemm bżonn aktar edukazzjoni fuq dan is-suġġett. Huwa kkonferma li hu qiegħed jilqa' l-intervent immedjat tal-Ministru Owen Bonnici li rrefera dan il-każ għand l-Anti Bullying Services fi ħdan id-Dipartiment tal-Edukazzjoni.